ปตท. VS Apple
ถ้าถามว่าบริษัทไหนใหญ่ที่สุดในประเทศไทย ทุกคนคงรู้กันดีกว่าบริษัทนั้น คือ ปตท. ปี 2016 บริษัท ปตท. มีกำไร 9.5 หมื่นล้านบาท เป็นบริษัทที่มีกำไรมากที่สุดในประเทศไทย ไม่ใช่บริษัท ซีพี ไทยเบฟ หรือ เซ็นทรัล ของเจ้าสัวที่เรารู้จักกันว่าเป็นคนรวยอันดับต้นๆในไทย ปตท. ถือหุ้นใหญ่โดยกระทรวงการคลัง 51% ผู้ถือหุ้นใหญ่รองลงมาคือกองทุนทั้งในไทย และต่างชาติ แล้วบริษัท ปตท. มีทรัพย์สินมากแค่ไหน?
24 มิ.ย. 2560

ถ้าถามว่าบริษัทไหนใหญ่ที่สุดในประเทศไทย ทุกคนคงรู้กันดีกว่าบริษัทนั้น คือ ปตท.
ปี 2016 บริษัท ปตท. มีกำไร 9.5 หมื่นล้านบาท เป็นบริษัทที่มีกำไรมากที่สุดในประเทศไทย
ไม่ใช่บริษัท ซีพี ไทยเบฟ หรือ เซ็นทรัล ของเจ้าสัวที่เรารู้จักกันว่าเป็นคนรวยอันดับต้นๆในไทย
ปตท. ถือหุ้นใหญ่โดยกระทรวงการคลัง 51% ผู้ถือหุ้นใหญ่รองลงมาคือกองทุนทั้งในไทย และต่างชาติ
แล้วบริษัท ปตท. มีทรัพย์สินมากแค่ไหน?
ปตท. มีทรัพย์สินรวมกันมากถึง 2.2 ล้านล้านบาท บริษัทมีธุรกิจมากมายตั้งแต่ การขุดเจาะน้ำมัน โรงกลั่นน้ำมัน สถานีน้ำมัน
ถ้าเรานับเฉพาะสินทรัพย์ถาวรที่มีตัวตน หรือ Tangible Fixed Asset เช่น ที่ดิน อาคาร เครื่องจักร อุปกรณ์
ปตท.จะมี Fixed Asset มากถึง 1.1 ล้านล้านบาท
แล้วบริษัทที่ใหญ่ที่สุดของประเทศอื่นหล่ะ เป็นยังไงกันบ้าง?
ประเทศอเมริกา
บริษัท Apple เป็นบริษัทที่ใหญ่ที่สุดในประเทศอเมริกา และเป็นบริษัทที่ใหญ่ที่สุดในโลกตอนนี้
ปี 2016 บริษัท Apple มี Fixed Asset อยู่ 9.2 แสนล้านบาท
แปลกแต่จริง.. บริษัท Apple มี Fixed Asset น้อยกว่า ปตท.!
เรามาดู Fixed Asset และ กำไร ของ ปตท. เทียบกับ Apple กัน
ปตท. มี Fixed Asset 1.1 ล้านล้านบาท Apple มี Fixed Asset 9.2 แสนล้านบาท
ปตท. มีกำไร 9.5 หมื่นล้านบาท แต่ Apple มีกำไรมากถึง 1.6 ล้านล้านบาท
สรุปแล้ว Apple ใช้ Fixed Asset น้อยกว่า ในการทำกำไรมากกว่า ปตท. 17 เท่า
ทุกๆ Fixed Asset 100 บาท ของ ปตท. จะทำกำไรให้ปตท. ได้ 9 บาท ต่อปี
หรือ ผลตอบแทนปีละ 9% ต่อสินทรัพย์ที่มี ก็น่าจะถือว่าเป็นอัตราที่พอใช้ได้
แต่ ทุกๆ Fixed Asset 100 บาท ของ Apple จะทำกำไรให้ Apple ได้ 174 บาทต่อปี
หรือปีละ 174% นักการเงินคงในสมัยก่อน คงจะบอกว่านี่เป็นอัตราผลตอบแทนต่อสินทรัพย์ที่บ้าไปแล้ว บริษัทโกงแน่ๆ
เพราะว่าสมัยก่อนไม่มีบริษัทแบบนี้
บริษัทในยุคก่อนถ้าอยากได้กำไรเยอะ ต้องระดมทุนมากๆ กู้เงินมากๆ ลงสินทรัพย์ให้มากๆเข้าไว้ แล้วกำไรจะมาตามสินทรัพย์
บริษัทจำพวกนั้นก็คือบริษัทที่ใหญ่ๆของประเทศไทยในปัจจุบัน เช่น บริษัทน้ำมัน ธนาคาร อสังหาริมทรัพย์
แต่บริษัทแบบนี้จะมีข้อเสียเปรียบคือ พอขยายไปถึงจุดหนึ่งจะเริ่มตัน เพราะเป็นบริษัทที่ต้องใช้ทุนมาก
จะเห็นได้ว่าทั้งธุรกิจบริษัทน้ำมัน ธนาคาร อสังหาริมทรัพย์ จะมีบริษัทท้องถิ่นในแต่ละประเทศมาแข่งกับบริษัทระดับโลกในที่สุด
แต่ในสมัยนี้
บริษัทที่สามารถครองโลกได้ จะสามารถขยายได้อย่างรวดเร็ว เพราะไม่ต้องใช้ทรัพย์สินมาก
บริษัทท้องถิ่นตั้งตัวไม่ทัน และถึงบริษัทท้องถิ่นจะมีเงินเหลือที่จะลงทุนในทรัพย์สิน ก็ไม่สามารถแข่งขันได้
เพราะบริษัทที่ครองโลกสมัยนี้ ใช้ไอเดีย ใช้เทคโนโลยี ใช้ดีไซน์ ในการครอบครองคนทั่วโลก ไม่ใช่ทรัพย์สินอีกต่อไป
แล้วมีประเทศไหนบ้างที่ปรับตัวได้?
ประเทศจีน เป็นประเทศที่น่าสนใจ และบริษัทเทคโนโลยีท้องถิ่นในประเทศกลายมาเป็นบริษัทยักษ์ใหญ่ได้
บริษัท Alibaba เป็นบริษัทที่ใหญ่ที่สุดในประเทศจีนตอนนี้ (ไม่ใช่ Tencent แล้ว)
ตอนนี้บริษัท Alibaba มีกำไร 2.2 แสนล้านบาท มากกว่า บริษัท ปตท. 2 เท่า
แต่ที่น่าตกใจคือบริษัท Alibaba มี Fixed Asset เพียง 1 แสนล้านบาท
ใครจะไปคิดว่าบริษัท Alibaba บริษัทใหญ่ที่สุดของจีน
จะมี Fixed Asset น้อยกว่า ปตท. ถึง 11 เท่า..